Ud over den forsvundne elev fra Helsingør er flere andre elever forsvundet på studieture til England. Foto: CLICKMANIS/Shutterstock

Send til din ven. X Artiklen: Mindst fire elever forsvundet under studieture på kort tid Modtagerens email * : Din e-mail * : Dit navn * : Evt. kommentar: *) skal udfyldes.

Mindst fire elever forsvundet under studieture på kort tid

Helsingør - 25. marts 2019 kl. 04:29 Af Andreas Norrie Kontakt redaktionen: sndk@sn.dk

Den 17-årige elev fra Helsingør, som forsvandt under en studietur i England, er ikke alene. Fælles for de forsvundne er, at de er eritreanske flygtninge. Det skriver Frederiksborg Amts Avis mandag. For syv lærere og cirka 40 elever fra 10. klasse på Ungdomsskolen i Helsingør, som var på studietur i storbyen Manchester, var det en stærkt ubehagelig oplevelse, da en 17-årig elev aldrig dukkede op til den fælles morgenmad torsdag.

Det lokale politis efterforskning afslørede hurtigt, at der ikke var tegn på en forbrydelse. Derimod pegede videoovervågningen på elevernes hostel på, at den 17-årige forlod stedet helt afslappet før morgenmaden. iklædt løbetøj. En undersøgelse af værelset viste, at den 17-årige havde forladt stedet med sin opholdstilladelse. Ligeledes blev der fundet indpakningen til en ny billig Nokia-telefon. Med andre ord var der tale om en planlagt forsvinden.

Meget peger på, at den 17-årige, der ifølge Frederiksborg Amts Avis' oplysninger har eritreansk flygtningebaggrund, ikke er alene om at benytte studierejser til at søge lykken i England, hvor der er stort eritreansk miljø. Således forsvandt tre andre elever fra Eritrea fra en anden uddannelsesinstitution på Sjælland tidligere denne måned på en studietur i London. De forsvandt i øvrigt også på en torsdag. De tre elever var i alderen 19 til 20 år. Her vidste det sig - ifølge avisens oplysninger - at forsvindingen var planlagt længere tid forinden.

Ifølge folk med kendskab til den primært kristne afrikanske flygtningegruppe, så er der ikke tale om spekulation i en lettere vej til opholdstilladelse. For flugten kan tværtimod skade deres asylsag.

Derimod skulle der være rygter i miljøet om, at det skulle være nemmere at klare sig som eritreaner i England, og at man skulle kunne tjene gode penge.

relaterede artikler

17-årig ungdomsskoleelev forsvundet under studietur i England 23. marts 2019 kl. 15:50